Իքարիա

Իքարիա (յուն․՝ Ικαρία ), Իքարիօ ծով, Յունաստան։  Կոչուած է նաեւ Նիքարեա, իսկ հնադարին՝ Տոլիհի։  

Վարչականօրէն Իքարիան եւ անոր մերձակայ Ֆուրնի կղզիակները կը կազմեն Իքարիային Շրջանային Միաւորը։ Կղզիին տարածութիւնն է 255 քլ², բնակչութեան թիւը 8 843 է եւ բարձրագոյն կէտն է Փրամնոս (1041մ․)։ Մայրաքաղաքն է Այիոս Քիրիքաս եւ կը գտնուի կղզիին հարաւ-արեւելեան ափին, իսկ երկրորդ կարեւոր նաւահանգիստըն է Էվդիլոս։

Կղզին հանրածանօթ է իր Իքարիոթիքոս պարին համար։ 

Կղզիին բնակիչները Իքարիոթիս կը կոչուին եւ համաշխարհային համբաւ ունին որպէս երկարակեաց, շնորհիւ իրենց միջերկրականեան սնուցման համար։

 Դիցաբանութիւն 
ձախից|մինի|ՆԱԹՈՒՐԱ 2000 բնապահպանուած շրջանէն տեսարան մը
Ըստ յունական դիցաբանութեան, Կրետէէն փախչելու ատենԻքարիայի ջուրերուն մէջ ինկաւ Իքարոս՝ Տետալոսին եւ Նաւքրաթիին զաւակը, երբ ան  արուեստական թեւերով հօրը հետ կը թռչէր։ Այդ օրէն ծովը անոր անունով կը կոչուի՝ Իքարիօ ծով։

 Հակիրճ պատմական ակնարկ 

 Մինչեւ Ի․ դար 
Կղզին բնակուած է Նոր Քարէ Դարաշրջանէն (Ք․Ա․7000)։ Ք․Ա․750-ին, Միլիթոսէն յոյներ Իքարիա կը հաստատուին եւ կղզին իրենց գաղթօճախը կը դարձնեն։

Իքարիային պատմութիւնը կը հետեւի Ռոտոսի պատմութեան։ Սակայն երբ 1521-ին Իքարիա կը մնայ Օսմանեան Կայսրութեան գերիշխանութեան տակ, ծովահէնութիւնը անսանձ կը դառնայ։ Բնակիչները լեռները կ՛ապաստանին եւ «կ՛անհետանան»։ 1827-ին, Իքարիա կ՛անջատուի Օսմանեան Կայսրութենէն, ու կը ստիպուի ընդունիլ թրքական վարչակարգը մինչեւ 17 Յուլիս 1912՝ երբ կը ծագի Իքարիայի ապստամբութիւնը եւ կղզիէն կը վռնտուի թրքական փոքրաթիւ պահակագունդը։ 
ձախից|մինի|Իքարիայի Ազատ Պետութեան դրօշը

 Իքարիայի Ազատ Պետութիւն 
17 Յուլիս 1912-էն մինչեւ Նոյեմբեր 1912-ին, հինգ ամսուան համար Իքարիա կը մնայ անկախ շրջան․ կ՛ունենայ իր բանակը, կնիքն ու օրհներգը։
մինի|Էվդիլոս

 Բ․ Համաշխարհային Պատերազմ 
Բ․ Համաշխարհային Պատերազմին ընթացքին, իտալական եւ գերմանական գերիշխանութիւնները կը կործանեն կղզին․ կառոյցները մեծապէս կը վնասուին եւ կղզին կ՛ունենայ բազմաթիւ զոհեր (մի՛այն անօթութենէն 100-է աւելի կը մահանայ)։ 

1945-1949 կղզին 13 000 համայնավար աքսորեալներ կը պատսպարէ։ Մինչեւ այսօր Իքարիա կը կոչուի նաեւ «Կարմիր Կղզի» կամ «Կարմիր Ժայռ», իր բնակիչներուն ձախակողմեան համոզումներուն համար։
մինի|Այիոս Քիրիքաս, իրիկունը

 Նորագոյն ժամանակաշրջան 
մինի|Արմենիսթիս գիւղը
Մինչեւ 1960 տեղի կ՛ունենայ մեծ արտագաղթ մը, մասնաւորաբար դէպի Ա․Մ․Ն․-էն։ Անկէ ետք, կեանքի պայմանները կը բարելաւուին երբ յունական կառավարութիւնը կղզիներուն մէջ ենթակառոյցներ կը հիմնէ, որպէսզի զարկ տրուի զբօսաշրջիկութեան։

 Բնապահպանում 
մինի|Էվդիլոս
Կղզիին հարաւ-արեւմտեան մասը՝ 73,66քլ² տարածութեամբ, ՆԱԹՈՒՐԱ 2000 բնապահպանուած շրջան յայտարարտուած է, GR4120005 արձանագրութեամբ։ 

 Տեսարժան վայրեր 
Իքարիա ունի բազմաթիւ տեսարժան վայրեր․-

 Նաս, հնադարեան քաղաքը
 Ինօի․ կղզիին հին մայրաքաղաքը
 Դրաքանօ․ հին քաղաք, Տիոնիսոսին հայրենիքը, կղզիին արեւելան մասին
 Թերմա․ հնադարեան քաղաք, ծանօթ իր ջերմուկ ջուրերուն համար
 Այիոս Քիրիքաս թանգարան
 Քամպոս թանգարան
 Էվակելիսթրիա վանք ԺԷ․ դար
 Աստուածածնի վանք ԺԳ․ դար
 մինի|Խրիսթոս ՌահոնՄաւրիանոս վանք, ունի հիանալի վերջալոյս

 Ծովափներ 
Մեսահթի, Լիվատի, Նաս, Եալիսքարի, Քամպոս, Փարթենի, Քարաւոսթամօ, Քսիլոսիրթի, Ֆարօ, Սէյհելես, Արիս, Քիոնի, Այ-Եորղիս, եւայլն։

 Ջերմուկ ջուրեր 

 Թերմա
 Թերմօ
 Հլիօ-Թերմօ
 Մուսթաֆա-Լիծա
 Փամֆիլի Սփիլէոյի հինգ աղբիւրներ
 Քրացա
 Արդեմիտա
 Ափոլոնոս
 Քսիլոսիրթի, եւայլն։

Ջերմուկ ջուրերը կապուած են Իքարիային պատմութեան հետ։ Ք․Ա․13-րդ դարէն Ասքլիփիա կոչուած վայրին ջերմուկ ուրերը որպէս բուժման միջոց կ՛գտագործուէին։ Անոնց առաջին դիտարկողը եղած է Իրոտոթոս եւ արձանագրութիւններուն մէջ կղզիին ջերմուկ աղբիւրները նկարագրած է։

 Պատկերասրահ 

Հիւսիսային Էգէականի Շրջանային Միաւոր  Իքարիա, բնապահպանում Կապոյտ Գօտի․Իքարիա  Ուիքիբառարան - Դոլիհոս ΕΡΤ․ Յունաստանի ռատիոհեռասփռման պետական կայան - Տեսերիզ․  Իքարիա, երկնային կղզին
 Ծանօթագրութիւններ 

Ստորոգութիւն:Յունական կղզիներ
Ստորոգութիւն:Տոտեքանիսայի կղզիներ
Ստորոգութիւն:Կղզիներ այբբենական կարգով
Ստորոգութիւն:Կղզիներ